
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea operaţiunii de retragere a dreptului de administrare a Centrului Naţional al Cinematografiei asupra imobilului Clădirea Capitol şi terenul aferent situat în Timişoara Bd. C.D.Loga nr.2, înscris în CF nr. 411235 Timişoara cu nr. top.5,6.

1. Descrierea situaţiei actuale 
	Imobilul  Sala Capitol ( construcţii şi teren) care face obiectul  acestui proiect  aparține  Municipiului Timişoara-Domeniu Public,  , fiind situat pe Bd. C.D.Loga nr.2,  identificat prin Cartea Funciară nr. 411235 Timişoara cu nr. top. 5, 6, conform Act nr. 18145/2003,  H.G. nr. 977/2002 şi L 213/1998. Conform Ordonanţei de Urgenţă nr.74/07.09.2011 art.2   s-a aprobat transmiterea imobilului din domeniul privat al Statului şi din administrarea Regiei Autonome a Distribuţiei Filmelor „România Film” în domeniul public al Municipiului Timişoara şi în administrarea Consiliului Local al Municipiului Timişoara, pentru Filarmonica Banatul, în baza Protocolului de Predare-Primire încheiat în data de 04.10.2011.
	
2. Schimbări preconizate şi rezultate aşteptate
	Scopul prezentei Hotărâri este retragerea  Dreptului de administrare  în favoarea Centrului Naţional al Cinematografiei- notaţie  rămasă înscrisă în cartea funciară nr. 411235 Timişoara după preluarea imobilului şi includerea acestuia în domeniul public al municipiului Timişoara , aşa cum prevede Ordonanţa de Urgenţă nr. 74/07.09.2011, deoarece conform H.C.L. nr. 73/2007 s-a înscris dreptul de folosinţă gratuită în favoarea “ Filarmonica Banatul din Timişoara”.    

3. Alte informaţii
	Se vor  lua în considerare documentele menţionate mai sus şi se va analiza oportunitatea  retragerii dreptului de administrare. 

4. Concluzii
	Având în vedere cele prezentate mai sus, considerăm  necesară şi oportună aprobarea retragerii dreptului de administrare  în favoarea Centrului Naţional al Cinematografiei

